Håndball under Sommer-OL 2012 fant sted fra 28. juli til 12. august 2012 på Handball Arena i London. Det var to klasser, en for menn og en for kvinner med tolv lag i hver klasse. Kvalifiseringen foregikk i de kontinentale turneringene, samt verdensmesterskapet i håndball. Første turnering som talte som kvalifisering var Håndball-EM 2010 for kvinner, som gikk i Norge og Danmark. I tillegg ble det spilt en OL-kvalifisering i 2012.